CELEX: 31976R2971
Language: el
Date: 1976-12-07
Title: Κανονισμός (ΕΟΚ) αριθ. 2971/76 της Επιτροπής της 7ης Δεκεμβρίου 1976 περί τροποποιήσεως του κανονισμού (ΕΟΚ) αριθ. 315/68 και του κανονισμού (ΕΟΚ) αριθ. 537/70 «περί των κανόνων ποιότητος των βολβών του Iris danfordiae και του Iris reticulata»

Avis juridique important

|

31976R2971

Κανονισμός (ΕΟΚ) αριθ. 2971/76 της Επιτροπής της 7ης Δεκεμβρίου 1976 περί τροποποιήσεως του κανονισμού (ΕΟΚ) αριθ. 315/68 και του κανονισμού (ΕΟΚ) αριθ. 537/70 «περί των κανόνων ποιότητος των βολβών του Iris danfordiae και του Iris reticulata»  

Επίσημη Εφημερίδα αριθ. L 339 της 08/12/1976 σ. 0017 - 0017 Φινλανδική ειδική έκδοση: Κεφάλαιο 3 τόμος 7 σ. 0204  Ελληνική ειδική έκδοση: Κεφάλαιο 03 τόμος 16 σ. 0177  Σουηδική ειδική έκδοση: Κεφάλαιο 3 τόμος 7 σ. 0204  Ισπανική ειδική έκδοση: Κεφάλαιο 03 τόμος 11 σ. 0082  Πορτογαλική ειδική έκδοση : Κεφάλαιο 03 τόμος 11 σ. 0082 

ΚΑΝΟΝΙΣΜΟΣ (ΕΟΚ) αριθ. 2971/76 ΤΗΣ ΕΠΙΤΡΟΠΗΣ της 7ης Δεκεμβρίου 1976 περί τροποποιήσεως του κανονισμού (ΕΟΚ) αριθ. 315/68 και του κανονισμού (ΕΟΚ) αριθ. 537/70 "περί των κανόνων ποιότητος των βολβών του Iris danfordiae και του Iris reticulata"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί συστάσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 4,  τον κανονισμό (ΕΟΚ) αριθ. 315/68 του Συμβουλίου της 12ης Μαρτίου 1968 περί καθορισμού των κανόνων ποιότητος για τους βολβούς, τα κρόμμυα και τους κονδύλους που προορίζονται για την παραγωγή ανθέων(2), όπως τροποποιήθηκε τελευταία από τον κανονισμό (ΕΟΚ)  αριθ. 949/75(3), και ιδίως το άρθρο 2 παράγραφος 2,  Εκτιμώντας:  ότι ο κανονισμός (ΕΟΚ) αριθ. 315/68 έχει καθορίσει τους κανόνες ποιότητος για τους βολβούς, τα κρόμμυα και τους κονδύλους που προορίζονται για την παραγωγή ανθέων- ότι η κτηθείσα πείρα έδειξε ότι η παρούσα τεχνική παραγωγής καθώς και οι κλώνοι και τα  υβρίδια του Iris reticulata που πωλούνται, καθιστούν αναγκαία αναπροσαρμογή των ελαχίστων μεγεθών για τους βολβούς του Iris danfordiae και του Iris reticulata- ότι ο κανονισμός (ΕΟΚ) αριθ. 537/70 της Επιτροπής της 23ης Μαρτίου 1970(4), ο οποίος εξουσιοδότησε τα Κράτη μέλη να λάβουν μέτρα παρεκκλίσεως από μερικά κριτήρια των κανόνων ποιότητος, οι οποίοι ισχύουν στις εξαγωγές προς τις τρίτες χώρες βολβών,  κρομμύων και κονδύλων που προορίζονται για την παραγωγή ανθέων- ότι σχετικά προς την Iris reticulata οι εμπορικές αξιώσεις ορισμένων τρίτων χωρών προσεγγίζουν εκείνες οι οποίες υπήρχαν στο εσωτερικό της Κοινότητος- ότι, ως εκ τούτου, πρέπει να  καταργηθεί η εξουσιοδότηση η οποία δόθηκε στα Κράτη μέλη για τα εν λόγω προϊόντα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στον πίνακα ο οποίος εμφαίνεται στο κεφάλαιο ΙΙΙ του παραρτήματος του κανονισμού (ΕΟΚ) αριθ. 315/68:  - στη γραμμή Iris danfordiae:  - ο αριθμός 4,5 εκ. που εμφαίνεται στη στήλη ελαχίστου μεγέθους αντικαθίσταται με 5,0 εκ.,  - οι κατηγορίες ταξινομήσεως κατά μέγεθος 4,5 5,5 και πλέον αντικαθίστανται με την ένδειξη "καμμία"- - στη γραμμή Iris reticulata, οι λέξεις "οι κλώνοι και τα υβρίδιά του" προστίθενται στη στήλη "Προϊόν, βοτανική ονομασία".   Άρθρο 2  1. Στο άρθρο 1 του κανονισμού (ΕΟΚ) αριθ. 537/70, οι λέξεις "Iris reticulata" διαγράφονται.  2. Στο παράρτημα του κανονισμού (ΕΟΚ) αριθ. 537/70, οι διατάξεις περί του "Iris reticulata" διαγράφονται.   Άρθρο 3  Ο παρών κανονισμός αρχίζει να ισχύει την 1η Ιουλίου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες στις 7 Δεκεμβρίου 1976.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 55 της 2.3.1968, σ. 1.  (2) ΕΕ αριθ. Ν 71 της 21.3.1968, σ. 1.  (3) ΕΕ αριθ. Ν 91 της 12.4.1975, σ. 14.  (4) ΕΕ αριθ. Ν 67 της 24.3.1970, σ. 10.